Държавен вестник, бр. 61, 2017 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  61
(3) Когато заявената за произведена енергия 
от високоефективно комбинирано производ­
ство е в количество, по-голямо от това, за 
което може да бъде издаден сертификат за 
произход, остатъкът се прибавя към енергията, 
произведена през първия следващ календарен 
месец на производство, и се посочва в заяв­
лението по чл. 4 за произведено в месеца, в 
който бъде достигнато производство на 1 MWh 
енергия от високоефективно комбинирано 
производство.
(4) За всяка единица произведена елек­
трическа енергия от високоефективно ком­
бинирано производство на електрическа и 
топлинна енергия може да се издаде само 
един сертификат за произход, който е със срок 
на валидност 12 месеца от производството на 
съответната единица енергия.
Чл. 9. (1) Общественият доставчик, съот­
ветно крайните снабдители, до издаването 
на сертификат за произход изкупуват от 
производители количеството електрическа 
енергия съгласно чл. 162, ал. 1 ЗЕ, определено 
по реда на наредбата по чл. 162, ал. 3 ЗЕ и 
заявено като произведено от високоефективно 
комбинирано производство на електрическа и 
топлинна енергия, по преференциални цени, 
както следва:
1. при наличието на ежедневни почасови 
графици, съобразени с почасовия топлинен 
товар, изпратени от производителите на 
електрическа енергия от високоефективно 
комбинирано производство към обществения 
доставчик/крайния снабдител;
2. след издадена ежемесечна фактура за 
сумата на количествата от графиците по т. 1, 
придружена с декларация/заявление за вида 
на фактурираните количества електрическа 
енергия.
(2) След издаването на сертификата за 
произход в случаите, когато фактурираните 
количества са по-големи от задължителните за 
изкупуване, производителят компенсира раз­
ликата чрез регистриране на по-ниски дневни 
почасови търговски графици към обществе­
ния доставчик/крайния снабдител в срок до 
три месеца след издаването на сертификата. 
Количествата за компенсация се посочват на 
отделен ред в графиците по ал. 1, т. 1.
(3) Условията и редът за извършване на 
плащанията се уреждат с договорите за из­
купуване на енергия.
(4) Сертификатите за произход се прех­
върлят на изкупилия електрическата енер­
гия по ал. 1 обществен доставчик или краен 
снабдител.
Чл. 10. (1) Заявления за вписване на пре­
хвърляне на сертификати за произход се 
подават от страна по сделката за покупко-
продажба на енергията, за производството 
на която е издаден сертификатът.
(2) Към заявлението се прилагат документи, 
удостоверяващи сделката.
(3) Прехвърлянето на сертификати за про­
изход може да бъде заявено в заявлението 
по чл. 4, ал. 1 едновременно с искането за 
издаване.
Чл. 11. Комисията отказва издаване на 
сертификат за произход при:
1. непълнота, неточност или недостоверност 
на предоставените от производителя данни;
2. несъответствие с нормативните из­
исквания за определяне на количеството 
електрическа енергия като произведено по 
комбиниран начин.
Чл. 12. Комисията издава сертификат за 
произход за количество електрическа енергия, 
различно от заявеното от производителя, 
ако са налице достатъчно данни за неговото 
определяне от комисията, при спазване из­
искванията на действащото законодателство.
Чл. 13. (1) Издаден сертификат се отменя 
по инициатива на комисията, когато доку­
мент или документи, въз основа на които е 
издаден, са признати от компетентен орган 
за неистински или ако комисията установи, 
че титулярят на сертификата е представил 
неверни сведения, послужили като основание 
за издаването му.
(2) Комисията може да отмени сертификат 
за произход в едногодишен срок след изда­
ването му.
(3) Последиците от отмяна на сертификат 
по ал. 1 се уреждат със споразумение между 
производителя, от една страна, и обществе­
ния доставчик и/или крайния снабдител, от 
друга страна. 
Г л а в а  т р е т а
РЕГИСТЪР НА СЕРТИФИКАТИТЕ ЗА 
ПРОИЗХОД
Чл. 14. Комисията създава и поддържа 
електронен регистър на сертификатите за 
произход, данни от който публикува на своята 
страница в интернет.
Чл. 15. (1) Регистърът на сертификатите 
за произход е база от данни, управлявана от 
информационна система, и съдържа данни за 
производителите, издадените, прехвърлените, 
отменените и обезсилените им сертификати 
за произход в съответствие с изискванията 
на чл. 25, ал. 1, т. 2 ЗЕ.
(2) Вписванията в регистъра се извършват 
въз основа на решенията на комисията в срок 
до 3 работни дни от приемането на съответ­
ното решение.
(3) Вписването и заличаването на обстоя­
телствата се извършва въз основа на данните, 
съдържащи се в документите, представени 
пред комисията или служебно събрани от нея, 
постановените актове на комисията, както и 
въз основа на служебно изпратен или подаден 
от заинтересовано лице акт на съда или на 
компетентен държавен орган.